Diari Oficial de la Generalitat Valenciana


Sumari del DOGV 7732, del 02-03-2016 (2016/1413)

Extracte de la Resolució de 18 de febrer de 2016, del president de l'Agència Valenciana del Turisme, per la qual es convoquen les ajudes per a l'any 2016 de l'Agència Valenciana del Turisme, dirigides a les entitats locals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1413


Data del document
:   18-02-2016

Organisme emissor
:   Agència Valenciana del Turisme

Tipus de document
:   Extracte

Anàlisi jurídica

 Descriptors 

:   * Agència Valenciana del Turisme
    * ajuda pública

Extracte de la Resolució de 18 de febrer de 2016, del president de l'Agència Valenciana del Turisme, per la qual es convoquen les ajudes per a l'any 2016 de l'Agència Valenciana del Turisme, dirigides a les entitats locals de la Comunitat Valenciana. [2016/1413]  
BDNS (Identif.): 301475  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de convocatòria el text complet del qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Beneficiaris  
Ajuntaments de la Comunitat Valenciana, mancomunitats, organismes autònoms i ens públics que en depenen.  
  
Segon. Objecte  
Ajudes per als projectes que s'emmarquen en els programes que es detallen a continuació i que figuren en l'annex I de la convocatòria:  
Programa 1 «Adequació i posada en valor turístic dels recursos»  
Programa 2 «Impuls al turisme sostenible»  
Programa 3 «Impuls a l'excel·lència turística»  
Programa 4 «Millora de la senyalització turística»  
Programa 5 «Impuls imatge de les destinacions turístiques»  
Programa 6 «Adequació i millora de la xarxa Tourist Info.»  
  
  
Tercer. Bases reguladores  
Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, publicada en el Diari Oficial de la Comunitat Valenciana número 7397, del dia 6 de novembre de 2014.  
  
Quart. Quantia  
1. L'import global màxim destinat a les presents ajudes ascendix a 3.290.000 euros, l'assignació dels quals a cada programa és la següent:  
  
Programa 1: 1.740.000 euros.  
Programa 2: 250.000 euros.  
Programa 3: 80.000 euros.  
Programa 4: 200.000 euros.  
Programa 5: 750.000 euros.  
Programa 6: 270.000 euros.  
2. La quantia de la subvenció, sense perjudici del que estableix l'article 8.2 de la convocatòria per al cas que es produïsquen empats en l'ordre de prelació que s'establisca, serà la quantitat que resulte d'aplicar sobre el cost subvencionable el percentatge de subvenció que corresponga, segons el barem que s'estableix a continuació, tenint en compte el nombre d'habitants dels municipis, les xifres de població oficials publicades per l'INE en l'última revisió del padró prèvia a la data de presentació de la sol·licitud:  
- En municipis de fins a 1.000 habitants, es concedirà fins a un 70 % del cost subvencionable.  
- En municipis entre 1.001 i 5.000 habitants, es concedirà fins a un  65 % del cost subvencionable.  
- En municipis entre 5.001 i 20.000 habitants, es concedirà fins a un  60 % del cost subvencionable.  
- En municipis de més de 20.001 habitants, es concedirà fins a un 50 % del cost subvencionable.  
En el cas de les mancomunitats, la dada es prendrà de la mitjana aritmètica de les poblacions dels municipis que les integren.  
3. En cada un dels programes de la convocatòria s'estableix el límit màxim d'ajuda per beneficiari i el cost subvencionable mínim perquè l'actuació puga ser objecte de subvenció.  
  
  
Cinqué. Termini presentació de sol·licituds  
El termini de presentació de sol·licituds serà de 20 dies naturals i començarà l'endemà de la publicació d'aquesta convocatòria en extracte en el Diari Oficial de la Comunitat Valenciana.  
  
Sisé. Altres dades  
1. Sol·licituds: les persones interessades hauran de presentar una instància de sol·licitud degudament omplida, per mitjà del model que figura en l'annex II d'aquesta resolució, disponible igualment en l'adreça d'internet:  
http://www.gva.es/downloads/publicados/IN/25392\_BI.pdf  
Les sol·licituds podran presentar-se en el Registre de l'Agència Valenciana del Turisme o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En el cas que s'opte per presentar la sol·licitud en una oficina de correus, haurà de fer-se en sobre obert perquè siga datada i segellada en la dita oficina abans de ser certificada.  
Les sol·licituds podran presentar-se, així mateix, per via telemàtica, a través de l'adreça d'internet establida en la convocatòria per a cada programa.  
2. Documentació a presentar amb la sol·licitud: la prevista en l'article 6 de la convocatòria, així com la que s'especifica en cada programa.  
  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l'article 7 de la convocatòria i mentre hi haja disponibilitat pressupostària adequada i suficient. La puntuació màxima a aconseguir per projecte és de 10 punts.  
Serà requisit imprescindible per a optar a les presents ajudes haver obtingut una puntuació mínima de 4 punts, dels quals almenys 2 d'aquests hauran de correspondre als criteris específics establits en cada programa.  
4. Forma de justificació: la justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'article 12 de la convocatòria, així com en el programa corresponent i en la resolució de concessió. El pagament de l'ajuda es realitzarà després de la justificació.  
  
València, 18 de febrer de 2016.- El president de l'Agència Valenciana del Turisme: Francesc Colomer Sánchez.